મારા સસરા અજિતકુમાર ભટ્ટાચાર્ય એક પંડિત-વંશમાં જન્મ્યા હતા. ગણિતના પ્રકાંડ અભ્યાસી હોવાને કારણે તેઓ જ્યોતિષમાં ખૂબ જ વિશ્વાસ ધરાવતા હતા. એમના આ અંધવિશ્વાસોએ ગ્રહ-નક્ષત્રો પર ભારે ભીડ કરી રાખી હતી. આવા પરિવારમાં સુનેત્રા જન્મી. બાળપણથી જ તેની ચારે બાજુ ગ્રહ-નક્ષત્રોનો કડક ચોકી પહેરો હતો. હું ગુરુજીનો પ્રિય વિદ્યાર્થી હતો. સુનેત્રાને તેના પિતા ભણાવતા હતા. તેથી અમને અનેકવાર મળવાનો અવસર મળતો હતો અને તે અવસર વ્યર્થ પણ ન ગયો. આ વાત મારા જાણવામાં આવી. મારી સાસુનું નામ વિભાવતી હતું. તે પતિથી સાવ વિરુદ્ધ સ્વભાવની હતી. ગ્રહ-નક્ષત્રોને તો તે બિલકુલ માનતી નહોતી. હા, તે પોતાના ઈષ્ટદેવતાને જરૂર માનતી હતી. મેં મારા મનની વાત તેમને કરી, કહ્યું :